Document ID: 32005R0106

KOMMISSIONENS FORORDNING (EF) Nr. 106/2005
af 21. januar 2005
om annullering af visse importlicenser udstedt i henhold til forordning (EF) nr. 1431/94 og om frigivelse af de dertil knyttede sikkerhedsstillelser
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1), særlig artikel 3, stk. 2, og
ud fra følgende betragtninger:
(1)
I Kommissionens forordning (EF) nr. 1431/94 af 22. juni 1994 om gennemførelsesbestemmelser for fjerkrækød til den importordning, der er fastsat i Rådets forordning (EF) nr. 774/94 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter (2), er der fastsat bestemmelser om importlicensers gyldighed.
(2)
Ved Kommissionens beslutning 2004/122/EF af 6. februar 2004 om visse beskyttelsesforanstaltninger mod aviær influenza i en række lande i Asien (3) blev importen af fjerkræ og visse fjerkræprodukter suspenderet indtil den 15. december 2004.
(3)
Importlicenser, der er berørt af beslutning 2004/122/EF, og som er udstedt i henhold til forordning (EF) nr. 1431/94 for perioden 1. januar til 31. marts 2004 og udelukkende gælder for et af de tredjelande, der er omfattet af nævnte beslutning, er derfor suspenderet fra udstedelsesdatoen.
(4)
Da denne situation nu har stået på længe, bør de nævnte licenser annulleres, og der bør gives tilladelse til, at de dertil knyttede sikkerhedsstillelser straks frigives.
(5)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
Importlicenser, der er udstedt i henhold til forordning (EF) nr. 1431/94 for perioden 1. januar 2004 til 31. marts 2004 for produkter omfattet af beslutning 2004/122/EF, og som udelukkende gælder for et af de i denne beslutning nævnte tredjelande, annulleres, og de dertil knyttede sikkerhedsstillelser frigives.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. januar 2005.

Labels: 3
17
18
6